《过穷头岭》
宋代·洪皓

驱车陟峻阪，牛斃辙亦败。
羊肠虽云险，兹险最奇怪。
千里无爨烟，四顾多障碍。
烟草何茫茫，信是要荒外。
平生尝险阻，已负垂裳戒。
今兹有此行，其又谁怨憝。
上天实为之，於我无可奈。
死生安之命，靡靡咏行迈。
致命为见危，委质复何悔。
我躬即不阅，我后恤不逮。

作者简介：洪皓（1088～1155），字光弼，徽宗政和五年（1115）进士。历台州宁海主簿，秀州录事参军。宋代词人。